cyanic-selkie/wikianc huggingface dataset:
Eater
Պատմություն
Eater հիմնադրվել է Լոկխարտ Ստիլի և Բեն Լովենտալի կողմից 2005 թվականի հուլիսին և սկզբնական շրջանում կենտրոնացված էր Նյու Յորքի ռեստորանների և գիշերային ակումբների վրա ։ Կայքը հանդիսացել է այն 2004 թվականին հիմնադրված Curbed Network ցանցի 3 բլոգներից մեկը ։ 2007 թվականին կայքը ուներ ավելի քան տաս հազար այցելու ամեն օր ։ Լոս Անջելեսում և Սան Ֆրանցիսկոյում ընդլայնվելուց հետո, ցանցը 2009 թվականին դարձավ ազգային , իսկ արդեն 2012 թվականին տրամադրում էր տեղեկություններ ամերիկյան ավելի քան 20 քաղաքների մասին ։
Vox Media գնեց Curbed Network 30 միլլիոն դոլարով 2013 թվականի նոյեմբերին ։ Դրանից հետո կայքի այցելություններ ավելացան 250 տոկոսով ։ 2014 թվականին Business Insider-ը հայտարարեց, որ Eater ունի ավելի քան 2 միլլիոն այցելուներ ամեն ամիս ։ Կայքը սկսեց օգտագործել բովանդակության կառավարման համակարգ՝ Chorus և հրապարակելով ավելի շատ տեսանյութեր։
2017 թվականին Eater թողարկեց լոնդոնյան կայքը, առաջին անգամ Հյուսիսային Ամերիկայի սահմաներից դուրս։ Այդ ժամանակ Eater-ն ուներ ավելի քան 23 կայք ԱՄՆ-ում և Կանադայում ։
Աշխատանք տեսահոլովակների վրա
Eater թողարկեց վեբ սերիալ՝ Savvy անունով, որոում խոհարարը քննարկում էր ուտեստի պատրասման մեթոդները։ Երկրորդ եթերաշրջանը թողարկվեց 2015 թվականին ։ 2017 թվակակին Vox Media-ն թողարկեց «Cult Following» և «You Can Do This» սերիալներ նախատեսված Eater կայքի համար ։
Ծանոթագրություններ
Կատեգորիա:Կայքեր Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Բնօրինակում անաղբյուր հոդվածներ
Ստամոքսադիտում
Գաստրոսկոպիա կամ ստամոքսադիտում (γαστήρ - "ստամոքս" և σκοπέω - "հետևում եմ, նայում եմ"), այլ անվանումը Էզոֆագոգաստրոդուոդենոսկոպիա, ԷԳԴՍ - էդոսկոպիկ հետազոտության տարատեսակներից մեկը՝ կերակրափողի պատերի վիզուալ զննում, ստամոքսի և տասներկումատնյա աղիքի զննում, հատուկ գործիքի՝ գաստրոսկոպի օգնությամբ, մուտք դեպի ստամոքս բերանի և կերակրափողի միջոցով։
Գաստրոսկոպն իրենից ներկայացնում է ճկուն խողովակ, որի ներսում գտնվում է թելքաօպտիկական համակարգը։
2010 թվականի հունիսի 2-ին ՌԴ-ի առողջապահության նախարարության հրամանով և № 415 որոշմամբ սահմանված է, որ գաստրոէնտերոլոգիական բաժանմունքը կամ բժշկական կազմակերպությունը, պետք է ունենա բժիշկ-գաստրոէնտերոլոգի սենյակի, պետք է հագեցած լինի երկու գաստրոսկոպով, բիոպսիայի համար հավաքածույով ։
Պատմություն
Ստամոքսի լորձաթաղանթի նման կերպ ուսումնասիրումը, ինչպես նաև գաստրոսկոպիան հիմնադրել է Ադոլֆ Կուսմաուլը (Adolf Kussmaul)։ Նա առաջինը օգտագործեց այս մեթոդը, պրակտիկ նպատակներով։
Ավելի ուշ, գիտնական Ռ. Շինդլերի շնորհիվ, թարմացված օպտիկական համակարգով գաստրոսկոպը սկսվեց օգտագործվել բժշկության մեջ։
Որոշ ժամանակ հետո գաստրոսկոպը բարելավվեց, և արդեն 1957 թվականին մասնագետները օգտագործեցին մի գաստրոսկոպ, որը հագեցած էր վերահսկվող թեքությամբ, ինչը հնարավորություն է տալիս հետազոտել ուսումնասիրվող տարածքը շրջանաձև պանորամային տեսքով։
Անցյալ դարի կեսերին Բազիլ Հիրշովիչը ստեղծեց նոր տեսակի գաստրոսկոպ` ֆիբրոգաստրոսկոպ, որն օգնում է պատկերն ուսումնասիրել ապակյա մանրաթելերի փաթեթների միջոցով, դրանց հաստությունը մարդու մազի չափ է։ 1961 թվականից ի վեր, երբ ճապոնական ֆիրմաների կողմից ստացված թելքաօպտիկական արտադրության լիցենզիան ձեռք է բերվել ֆիբրոէնդոսկոպների առաջին արտադրական նմուշները`«Olympus», «Pentax», «Fujinon»: Մինչ այժմ դրանք առավել տարածված են Ռուսաստանի տարածքում և ԱՊՀ երկրներում։ Այս դարի մեթոդը վիդեոէնդոսկոպիան է։
Նկարագրություն
Գաստրոսկոպը օգտագործվում է կերակրափողի լորձաթաղաթի, ստամոքսի և տասներկումատնյա աղիքի մանրամասն ուսումնասիրության համար, ինչպես նաև կասկածվող ուռուցքի հաստատման կամ ներքին արնահոսությունը բացահայտելու համար, ստամոքսի կամ տասներկումատնյա աղիքի խոցը դիտելու, գաստրիտը, դուոդենիտը, կամ էզոֆադիտը հայտնաբերելու համար։ Գաստրոսկոպիան համարվում է նաև լրացուցիչ հետազոտություն, այլ հիվանդությունները պարզելու համար (ալերգիա, նևրոզ)։
Գաստրոսկոպիայի արդյունքների վերծանում
Ժամանակակից էնդոսկոպներում գաստրոսկոպի ֆոտո կամ տեսախցիկի մանրամասն, հստակ պատկերը փոխանցվում է հեռուստատեսային էկրանին (կամ գրանցված է համակարգչում), ապա կարող է տպագրվել տպիչով։
Հնարավոր բարդություններ
Ներկայումս, շնորհիվ կատարյալ սարքավորումների, հնարավոր բարդությունների առաջացման վարկանիշը ցածր է։ Ընդ որում, պետք է ընդգծել, որ բարդությունները կապված չեն ստամոքսաղիքային ուղու հետ։ Հաճախ դրանք սրտանոթային կամ շնչառական համակարգերի բարդությունններ են ։
Ռիսկի գործոններ և ռիսկի խմբեր
Ըստ Ռոնի Քերին Ռաբինի (անգլ.՝ Roni Caryn Rabin)` հիվանդների մոտ մեկ տոկոսը էնդոսկոպիայից հետո ստամքոսաղիքային ուղու վերին և ստորին հատվածներում ունենում են լուրջ բարդություններ, ինչը նրանց ստիպում է դիմել շտապ օգնության բաժամունք ։
Հնարավոր բարդություններից են փերֆորացիան (օրգանի պատերի ծակում), որը պահանջում է վիրահատական միջամտություն, և անահոսությունը, որը տեղի է ունենում օրգանի պատի վնասման կամ մանիպուլացիայի հետևանքով (բիոպսիա, պոլիպէկտոմիա)։ Հայտնի են դեպքեր, երբ գաստրոսկոպիայից հետո երեխաների մոտ առաջացել է հոգեկան խանգարումներ։
Գաստրոսկոպիայի հետևանքներ
Որոշ հիվանդների մոտ առաջացած կոկորդի տհաճ զգացողություններրը սովորաբար անցնում են 24-48 ժամվա ընթացքում։
Ծանոթագրություններ
Կատեգորիա:Մարսողական համակարգ Կատեգորիա:Գաստրոսկոպիա Կատեգորիա:Բժշկական ախտորոշում Կատեգորիա:Բժշկական հետազոտություն
Մայքլ Բադալուկո
Մայքլ Բադալուկո (Michael Badalucco, ), ամերիկացի դերասան։ Բադալուկոն ավելի հայտնի է «Փորձ» երկարատև սերիալում նկարահանված Ջիմի Բերլյուտ դերով, որտեղ նա նկարահանվել է 1997-2004 թվականներին։ 1999 թվականին նա արժանացել է «Էմմի» մրցանակին՝ դրամատիկական սերիալներում երկրորդական դերը լավագույնս խաղալու համար ։
Կենսագրություն
Բադալուկոն ծնվել է Բրուկլինում։ Ավարտել է Նյու Յորքի համալսարանը, որից հետո սկսել է իր կարիերան փոքր դերերից ։ Նրա կարիերան վերելք ապրեց քառասունից ավելի լիամետրաժ ֆիլմերում խաղալով, ամենից հայտնիներն են՝ «Անքունները Սիեթլից» (1993), «Լեոն» (1994), «Մի հրաշալի օր» (1996), «Ձեր նամակը» (1998), «Սեմի արյունոտ ամառը» (1999), «Մարդ, ով չի եղել» (2001)։ «Պրակտիկա» սերիալի ավարտից հետո Բադալուկոի կարիերան քիչ հաջողություններ ունեցավ և 2010 թվակնից արդեն խաում էր երկրորդական դերեր «Նորապսակները և անպատկաները» ցերեկային սերիալում ։
Արտաքին հղումներ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Նյու Յորքի համալսարանի շրջանավարտներ Կատեգորիա:«Էմմի» մրցանակի դափնեկիրներ
(183) Իստրիա
(183) Իստրիա (Istria), աստերոիդ աստերոիդների հիմնական գոտում։ Հայտնաբերվել է 1878 թվականի փետրվարի 8-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 2,791068 ա. մ., առավելագույնը մոտենում է 1,8094 ա. մ. հեռավորության վրա և հեռանում 3,7727 ա. մ. ։ Արեգակի շուրջ մեկ ամբողջական պտույտ է կատարում 1703,15 երկրային օրվա ընթացքում, իր ուղեծրով շարժվելով միջինում 0,211372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 26,39° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1878 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արևմտյան Բենգալիայի օրենսդիր ժողով
Արևմտյան Բենգալիայի օրենսդիր ժողով (पश्चिम बंगाल विधानसभा), Հնդկաստանի Արևմտյան Բենգալիա նահանգի երկպալատ օրենսդիր ժողով։ Արևմտյան Բենգալիայի օրենսդիր ժողովն այժմ ունի 295 ընտրված անդամ։ Արևմտյան Բենգալիայի օրենսդիր ժողովը հանդիպում է Արևմտյան Բենգալիա նահանգի Վիդհան Բհավանում։
Արևմտյան Բենգալիայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։
Արտաքին հղումներ
Կատեգորիա:Արևմտյան Բենգալիայի օրենսդիր ժողով Կատեգորիա:Հնդկաստանի նահանգների ստորին պալատներ Կատեգորիա:Ազգային ստորին պալատներ Կատեգորիա:Հնդկաստանի քաղաքականություն Կատեգորիա:Հնդկաստանի կառավարություն Կատեգորիա:1952 հիմնադրումներ
Այսեն (տարածաշրջան)
Այսեն (Región de Aisén), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Կոյայկե քաղաքը։ Տարածաշրջանը ղեկավարում է նախագահի կողմից նշանակված ինտենդանտը։
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 91 492 մարդ, բնակչության խտությունը կազմում է 0, 84 մարդ/կմ²։
Այսեն տարածաշրջանի տարածքի ընդհանուր մակերեսը կազմում է 108 494, 4 կմ²։
Վարչական բաժանում
Այսենը ներառում է 4 նահանգ և 10 համայնք։
Արտաքին հղումներ
Կատեգորիա:Չիլիի Այսեն տարածաշրջան
Զվեզդեց
Զվեզդեց (Звездец), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 18 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 486 մարդ ։
Նիկոլաոս Վերգոս
Նիկոլաոս Վերգոս, հույն ֆուտբոլիստ, «Վաշաշ» ակումբի հարձակվող։
Ակումբային Կարիերա
Վերգոսը «Օլիմպիակոս» ակումբի սան է։ 2013 թվականի սեպտեմբերի 25-ին Հունաստանի Գավաթի խաղարկության՝ «Ֆոկիկոս» ակումբի դեմ խաղում Նիկոսը կատարել է իր նորամուտը թիմի կազմում ։ 2013 թվականի մարտի 23-ին «Էրգոտելիս» ակումբի դեմ խաղում կատարել է իր նորամուտը Հունաստանի սուպերլիգայում ։ Մարտի 26-ին «Աստերաս» ակումբի դեմ հանդիպման ժամանակ Վերգոսը խփել է իր առաջին գոլը «Օլիմպիակոսի» կազմում ։ Նորամուտային մրցաշրջանի արդյունքում նա դարձել է Հունաստանի չեմպիոն և նվաճել է ազգային գավաթը։
2015 թվականի ամռանը Վերգոսը խաղային պրակտիկա ստանալու համար վարձավճարային հիմունքներով տեղափոխվել է իսպանական «Էլչե» ակումբ։ Օգոստոսի 23-ին «Պոնֆերադինա» ակումբի դեմ խաղում նա կատարել է իր նորամուտը Սեգունդայում ։ Հոկտեմբերի 4-ին «Լյագոստերա» ակումբի հետ հանդիպման ընթացքում Նիկոսը խփել է իր առաջին գոլը «Էլչեի» կազմում ։
2016 թվականի ամռանը Վերգոսը վարձավճարային հիմունքներով տեղափոխվել է «Ռեալ Մադրիդ Կաստիլիա», որի կազմում մեկ տարի խաղացել է Սեգունդա Բ-ում։ 2017 թվականի ամռանը Նիկոսը վարձավճարով տեղափոխվել է հունգարական «Վաշաշ» ակումբ։ Սեպտեմբերի 9-ին «Ֆերենցավարոշ» ակումբի դեմ խաղում նա կատարել է իր նորամուտը Հունգարիայի առաջնությունում ։
Միջազգային կարիերա
2015 թվականին Վերգոսը Հունաստանի պատանեկան հավաքականի կազմում մասնակցել է Եվրոպայի պատանեկան տնային առաջնությանը։ Մրցաշարի ընթացքում նա խաղացել է Ուկրաինայի, Ավստրիայի , Ֆրանսիայի , Ռուսաստանի պատանեկան հավաքականների դեմ։
Ձեռքբերումներ
Թիմային «Օլիմպիակոս»
Արտաքին հղումներ
Կատեգորիա:Հույն ֆուտբոլիստներ Կատեգորիա:Ֆուտբոլի հարձակվողներ Կատեգորիա:Օլիմպիակոս Պիրեյոսի ֆուտբոլիստներ Կատեգորիա:Էլչեի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Վաշաշի ֆուտբոլիստներ
Պոնտե դի Պիավե
Պոնտե դի Պիավե  (Ponte di Piave), կոմունա Իտալիայում։ Գտնվում է Վենետո մարզի Տրևիզո գավառում ։ Համայնքի բնակչության թվաքանակը 2011 թվականին անցկացված մարդահամարի տվյալներով եղել է 8.312, բուն քաղաքինը՝ 3529 : Բնակչության խտությունը կազմել է 222 մարդ/կմ²։ Համայնքն զբաղեցնում է 32 կմ² տարածք։ Սահմանակից է Բրեդա դի Պիավե, Կիարանո, Մազերադա սուլ Պիավե, Օդերցո, Օրմելե, Սալգարեդա, Սան Բիաջո դի Կալալտա համայնքներին  ։ Փոստային ինդեքս՝ 31047, հեռախոսային կոդ՝ 0422։
Պոնտե դի Պիավեն բարեկամական ու գործընկերային սերտ կապեր է հաստատել ֆրանսիական Կաստելժինես քաղաքի հետ։
Արտաքին հղումներ
Կատեգորիա:Իտալիայի բնակավայրեր
Երվանդ Մանարյան
Երվանդ Քրիստափորի Մանարյան, հայ դերասան, ռեժիսոր, սցենարիստ։ Հայաստանի ժողովրդական արտիստ (2018) ։ Երևանի պատվավոր քաղաքացի (2019) ։
Ռեժիսոր Արման Մանարյանի եղբայրը, Քրիստ Մանարյանի հայրը։
Կենսագրություն
Երվանդ Մանարյանը ծնվել է 1924 թվականին Իրանի Արաք քաղաքում։ Սովորել է տեղի Հայկազյան դպրոցում, ապա՝ Թեհրանի ամերիկյան և պարսկական քոլեջներում ։ 1946 թվականին ներգաղթել է Հայաստան, սովորել Երևանի գեղարվեստա-թատերական ինստիտուտում, որի ռեժիսորական ֆակուլտետն ավարտել է 1952 թվականին ։ Որպես դերասան և ռեժիսոր աշխատել է Երևանի Հ. Պարոնյանի անվան երաժշտական կոմեդիայի թատրոնում և Գ. Սունդուկյանի թատրոնում։ 1957-1959 թվականներին եղել է Հովհաննես Թումանյանի անվան տիկնիկային թատրոնի գլխավոր ռեժիսորը, 1988 թվականից՝ «Ագուլիս» տիկնիկային թատրոն-ստուդիայի գեղարվեստական ղեկավարը ։ 1959-1961 թվականներին նույն պաշտոնը վարել է Գորիսի թատրոնում, 2007 թվականից՝ Կիևի տիկնիկային հայկական թատրոնի հիմնադիր-գեղարվեստական ղեկավար։ Այնուհետև աշխատել է Երևանի փաստագրական ֆիլմերի ստուդիայում և «Երևան» կինոմիավորումում ։ Եղել է Երևանի պետական տիկնիկային թատրոնի գլխավոր ռեժիսորներից։ Շուշիում բացվել է Երվանդ Մանարյանի անվան տիկնիկային թատրոն ։
Մահացել է 2020 թվականի փետրվարի 20-ին Երևանում, 96 տարեկան հասակում ։
Ստեղծագործական ուղի և ճանաչում
Նկարահանել է վավերագրական և գեղարվեստական մի շարք ֆիլմեր, ինչպիսին են՝ «Հայկական մանրանկարչություն», «Միքայել Նալբանդյան», «Կառամատույցի կրպակը», «Լույս», «Դեղերի ծնունդը», «Նորից եկավ ամառը» և այլն ։
Գրել է սցենարներ «Տժվժիկ», «Տերն ու ծառան», «Սպիտակ ափեր» և այլ ֆիլմերի համար։ Մամուլում հրատարակել է պատմվածքներ և հոդվածներ ։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ Կատեգորիա:Հայ կինոսցենարիստներ Կատեգորիա:1924 ծնունդներ Կատեգորիա:Օգոստոսի 10 ծնունդներ Կատեգորիա:Հայ աթեիստներ Կատեգորիա:ՀՀ արվեստի վաստակավոր գործիչներ Կատեգորիա:20-րդ դարի դերասաններ Կատեգորիա:Երևանի պատվավոր քաղաքացիներ Կատեգորիա:ՀՀ ժողովրդական արտիստներ Կատեգորիա:Հայ սցենարիստներ
Բուլավինի տուն
Պատմություն
Համարվում է, որ այս տանը բնակվել և զոհվել է 1707-1709 թվականների գյուղացիական պատերազմի առաջնորդ Կոնդրատի Բուլավինը։ Տունը չի եղել նրա սեփականությունը։ Նա զբաղեցրել է այն, երբ 1708 թվականին գրավել է Չերկասկը և իրեն հռչակել ատաման։
Տունը XVIII դարի առաջին կեսի քարե բնակարանային ճարտարապետության հուշարձան է։ Շենքը քառակուսի է, պատերի հաստությունը՝ մոտ մեկ մետր, ունի կամարակապ առաստաղներ, ցանցապատ պատուհաններ, մետաղյա դռներ. սրանք բոլորը տուն-ամրոցի նշաններ են ։
1917 թվականի Հոկտեմբերյան հեղափոխության ժամանակներից շենքն աստիճանաբար ամայանում էր, նրա շուրջն ավելանում էին սկզբնական տեսքն աղավաղող կցակառույցներ։
1970-ական թվականներին շենքը դարձավ Ստարոչերկասկի արգելոց-թանգարանի մի մասը, այնտեղ կատարվեցին վերանորոգման և վերականգնողական աշխատանքներ։ Բայց որպես նմուշ վերցվեց ոչ թե տան նախնական, այլ XIX դարի կեսերի տեսքը։
Բուլավինի ժամանակ՝ XVII և XVIII դարերի միջև, տունը չուներ արտաքին սանդուղք և սանդղամուտք երկրորդ հարկում, ինչպես նաև մետաղական կառուցվածք երկրորդ հարկի պարագծով։ Ճակատային տվյալ կցակառույցները տուն-ամրոցի պաշարման ժամանակ կարող էին միայն օգնել հարձակվողներին։ Այն ժամանակ պատերը հարթ էին, առանց կցակառույցների, իսկ մի հարկից մյուսը գնալու համար օգտագործվում էր ներքին սանդուղքը։
Մեր օրերում շենքում գտնվում են թանգարանային ցուցանմուշներ ։
Ծանոթագրություններ
Կատեգորիա:Ռոստովի մարզի շենքեր և կառույցներ Կատեգորիա:Ռոստովի մարզի տեսարժան վայրեր
Երգող կեռնեխ
մինի|280px|{{plainlist | [[Պատկեր:Song Thrush Nest 30-03-12 (7030539953).jpg|մինի|280px|Բույնը ձվերով մինի|280px|Ձագերին կերակրելիս
Նկարագրությունը
Երգող կեռնեխի մարմնի վերին մասը ձիթապտղագույն է, թևերի թափահարող փետուրները մուգ դարչնագույն են, մարմնի ստորին մասը սպիտակ է՝ շիկավուն երանգով կլոր պտերով։ Պտերը որովայնի հատվածում նոսր են և գունաթափված, կտուցը մոխրասև է։ Ոտքերը դեղին են։ Զգալիորեն փոքր է մյուս կեռնեխներից։ Քաշը՝ 57-77 գ, թևի երկարությունը՝ 109-120 մմ, բացվածքը՝ 340-350 մմ։
Երգը
Երգում է շատ գեղեցիկ, անշտապ, զրնգուն և երկարատև։ Արձակում է սուլոցներ։ Երբեմն նմանակում է այլ թռչունների որոշ ձայներ։ Սովորաբար երգում են ծառերի կատարներին նստած, համարյա ամբողջ ցերեկը, սակայն առավել ակտիվ են առավոտյան և երեկոյան։ Երգում են մինչև բնակալման ավարտը։ Հունիսի սկզբում երգում են սովորականից մի քիչ պակաս չափով, սակայն, հետո նախկին ակտիվությունը վերականգնվում է։ Երգելը դադարեցնում են հուլիսի սկզբում։
Բազմացում
Բույնը սարքում է չոր խոտերից՝ ծառերի ճյուղերին կամ թփերի վրա, բնի ներսը սվաղում է ցեխով։ Մայիս ամսին դնում է 4-7 երկնագույն, սև պտիկներով ձու, հաճախ տալիս է երկու սերունդ։
Տարածվածություն
Տարածված է Եվրոպայում, Փոքր Ասիայում, Իրանի հյուսիսում, Պեչորա և Օբ գետերի ավազաններում, Ալթայում, Մոլդովայում, Դոնի ստորին հոսանքներում, Ղրիմում, Կովկասում ։
Երգասեր կեռնեխի պատկերը որպես տարբերանշան
Անգլիայի Փրեմյեր լիգայում հանդես եկող Ուեսթ Բրոմուիչ Էլբիըն թիմի տարբերանշանին պատկերված է երգասեր կեռնեխ։
Աղբյուրներ
Կատեգորիա:Կեռնեխներ Կատեգորիա:Հայաստանի թռչուններ Կատեգորիա:Եվրոպայի թռչուններ
Ուիլյամ Ռենշոու
Ուիլյամ Չարլզ Ռենշոու, բրիտանացի թենիսիստ, ով առավել ակտիվ էր 19-րդ դարի վերջին։ Նա համարվել է համար առաջինն աշխարհում։ Իր կարիերայի ընթացքում նվաճել է տասներկու Մեծ սաղավարտ։ Լինելով աջլիկ՝ Ուիլամը հայտնի էր իր ուժով և տեխնիկական կարողությամբ, ինչը նրան այդ ժամանակ առաջ էր մղում մրցակիցներից։ Ռենշոուն կիսում էր բոլոր ժամանակների տղամարդկանց թենիսի՝ Ուիմբլդոնի մենախաղի յոթակի տիտղոսակրի ռեկորդը ամերիկացի Փիթ Սամպրասի հետ մինչև 2017 թվականը, երբ Ռոջեր Ֆեդերերը նվաճեց ութերորդ մենախաղի տիտղոսը ։ Նա մենախաղում ունեցել է բոլոր ժամանակների ռեկորդային վեց անընդմեջ հաղթանակ (1881–1886)։ Բացի այդ, նա իր երկվորյակ եղբոր՝ Էռնեստի հետ հինգ անգամ նվաճել է զուգախաղի տիտղոսը։ Ուիլյամ Ռենշոուն եղել է բրիտանական Լոն թենիսի ասոցիացիայի (Lawn Tennis Association (LTA) առաջին նախագահը։
Կարիերա
Ռենշոուն նվաճել է ընդհանուր տասներկու Ուիմբլդոնի տիտղոս ։ Մենախաղում գրանցած իր յոթ տիտղոսի ռեկորդից, որը հավասարեցրեց Փիթ Սամփրասը 2000 թվականին, 2017 թվականին առաջ անցավ Ռոջեր Ֆեդերերը՝ գրանցելով իր ութերորդ տիտղոսը։ Առաջին վեց անընդմեջ հաղթանակների նրա ռեկորդը մինչ օրս չի կրկնվել ։ 1922 թվականից սկսած գործող չեմպիոնները ստիպված են եղել խաղալ հավասար միավորներով, ինչը զգալիորեն դժվարացնում է նման ձեռքբերումներ գրանցել։ Ամռան ամիսներին նա մրցում էր Անգլիայում և Իռլանդիայում, ձմռան ամիսներին՝ ֆրանսիական Ռիվիերայում և նաև մարզվում մասնավոր թենիսի կորտում, որը եղբոր հետ կառուցել էին իրենց միջոցներով ։ Ուիմբլդոնի եզրափակիչի մենախաղում նա երեք անգամ խաղացել է իր երկվորյակ եղբոր՝ Էռնեստ Ռենշոուի հետ (1882, 1883 և 1889 թթ.)՝ երեք անգամ էլ հաղթելով։ Նա չկարողացավ պաշտպանել իր տիտղոսը 1887 թվականին արմունկի վնասվածքի պատճառով։ Առաջին անգամ այս վնասվածքը արժանացավ հանրության ուշադրությանը, և որի ընթացքում նա սկսեց զբաղվել գոլֆով ։ Մնացած հինգ տիտղոսները եղել են Տղամարդկանց զուգախաղում՝ Էռնեստի հետ համագործակցությամբ։ Բացի այդ, նա և իր եղբայրը երկար տարիներ գերիշխող դիրքում էին սպորտում, այն ժամանակ, երբ միակ մյուս « Մեծ սաղավարտը » (Grand Slam) ԱՄՆ-ի առաջնությունն էր, և սովորության համաձայն խաղացողները հեռու չէին ճամփորդում։ Այս շրջանում թենիսի ժողովրդականության աճը հայտնի դարձավ «Ռենշոու Ռաշ» անվանվամբ  ։ 1888 թվականին Ուիլյամն ընտրվեց որպես Բրիտանական Լոն Թենիսի ասոցիացիայի (LTA) առաջին նախագահ ։ 1983 թվականին Ուիլյամ Ռենշոուն եղբոր հետ հետմահու ընդունվել են Թենիսի միջազգային փառքի սրահ (International Tennis Hall of Fame) ։
Ռոբերտս Բլասոմ
Ռոբերտս Սքոթ Բլասոմ (Roberts Scott Blossom, ), ամերիկացի դերասան և բանաստեղծ։
Կենսագրություն
Ծնվել է 1924 թվականի մարտի 25-ին ԱՄՆ-ի Կոնեկտիկուտ նահանգի  Նյու Հևեն քաղաքում։
Դաստիարակվել է Քլիվլենդում։ Ավելի ուշ տեղափոխվել է Շեյքեր Հայթս, Օհայո նահանգ, որտեղ սովորել է մասնավոր դպրոցում (Hawken School): 1941 թվականին դպրոցն ավարտել է Աշվիլում (Asheville School) և ընդունվել Հարվարդի համալսարան, որտեղ սովորել է մեկ տարի։ Երկրորդ համաշխարհային պատերազմի ժամանակ կռվել է Եվրոպայում։
Սկզբում նա եղել է թերապևտ, իսկ ավելի ուշ որոշել է դառնալ դերասան և սկսել է ռեժիսորությամբ և դերասանի հմտությամբ Karamu և Candlelight թատրոնների (Քլիվլենդ) ներկայացումներում, իսկ հետո տեղափոխվել է Նյու-Յորք։
Մահացել է 2011 թվականի հուլիսի 8-ին Սանտա Մոնիկայում (Կալիֆոռնիա նահանգ)՝ ինսուլտից։
Ընտանիք
Ամուսնացած է Բևերլի Շմիդտ Բլասոմի հետ, ունեն երկու երեխա՝ Դեբորա Բլասոմը և Մայքլ Բլասոմը։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի բանաստեղծներ Կատեգորիա:Հարվարդի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:Կաթվածից մահացածներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի հեռուստատեսային դերասաններ Կատեգորիա:Թատերական ռեժիսորներ Կատեգորիա:Ամերիկացի տղամարդ կինոդերասաններ Կատեգորիա:20-րդ դարի ամերիկացի բանաստեղծներ
Հարավային Ամերիկայի ներքին ջրեր
Հարավային Ամերիկայում ջրագրական ցանցը զարգացած է։ Կլիմայական պայմանները և ռելիեֆը նպաստում են մեծ և ջրառատ գետերի առաջացմանը։ Ծայր-արևմուտքով ձգվող Անդեր լեռնաշղթան ջրբաժան է հանդիսանում Ատլանտյան և Խաղաղ օվկիանոսների ավազանների միջև։ Այդ պատճառով դեպի Ատլանտյան օվկիանոս հոսող գետերը երկար ու ջրառատ են, իսկ դեպի Խաղաղ օվկիանոս հոսողները՝ կարճ ու սակավաջուր։
Գետերը
Հարավային Ամերիկայի, ինչպես նաև ամբողջ աշխարհի ամենաջրառատ և ամենաերկար գետը Ամազոնն է (6992 մ.), որը ունի 500-ից ավելի վտակներ։ Տեղական բարբառով գետի անվանումը նշանակում է «շառաչող գետ»։ Նա օվկիանոս տանում է այնքան ջուր, որքան Կոնգո, Նեղոս, Միսիսիպի, Յանցզի և Օբ գետերը միասին։ Ստորին հոսանքում նրա լայնությունը 20 կմ.-ից ավել է, իսկ խորությունը՝ մոտ 100 մ.։ Ավազանի մեծությամբ (7,18 մլն. կմ²) աշխարհում կրկին առաջինն է։ Մայրցամաքի մակերեսի 40%-ից ավելին կազմում է Ամազոնի ջրհավաք ավազանը։ Միջին տարեկան ծախսը կազմում 220 հազ. մ³/վրկ., իսկ տարեկան հոսքը՝ 7000 կմ³ է։
Հատկապես ջրառատ են աջափնյա վտակները, որոնք վարարում են հարավային կիսագնդի ամռանը։ Ձախափնյա վտակներն էլ վարարում են հյուսիասային կիսագնդի ամռանը, այդ պատճառով Ամազոնը ջրառատ է ամբողջ տարին։
Լայն ու խորը հունը հնարավորություն է տալիս օվկիանոսի մինչև 5 մ. բարձրության մակընթացային ալիքներին գետի հոսանքով վեր բարձրանալ (մինչև 1400 կմ.)։
Հատկապես գետաբերանում, դանդաղ հոսքը նպաստում է բազմաթիվ մեծ ու փոքր կղզիների, բազուկների ու հնահուների առաջացմանը։
Մյուս նշանավոր գետը Պարանան է, որը սկիզբ է առնում Բրազիլիական բարձրավանդակից և թափվում՝ Լա-Պլատայի ծոցը։ Պարանան ունի անկայուն ռեժիմ, հորդանում է հոկտեմբեր-մարտ ամիսներին։ Պարագվայ խոշոր վտակը ընդունելուց հետո Պարանան դառնում է լայնահուն ու դանդաղահոս։ Ուրուգվայ գետի հետ միասին Պարանան առաջացնում է խոշոր Լա-Պլատա էստուարը։ Լա-Պլատա է կոչվում նաև այս գետերի միացյալ համակարգը, որը ոռոգիչ մեծ նշանակություն ունի։
Խոշոր գետերից է նաև Օրինոկոն, որը սկիզբ է առնում Գվիանական սարահարթից։ Նրա աջափնյա Չուրոն (Չուրուն) վտակի վրա, Դևի սարավանդում գտնվում է աշխարհի ամենաբարձր՝ Անխել ջրվեժը՝ 1054 մ. բարձրությամբ։ Օրինոկոն վարարում է ապրիլ-հոկտեմբեր ամսիներին, առաջացնում է խոշոր դելտա։ Գետը ունի ոռոգիչ մեծ նշանակություն։
Մյուս գետերից նշանավոր են Տոկանտինսը, Սան-Ֆրանցիսկուն, Մագդալենան։
Լճերը
Հարավային Ամերիկայում լճեր քիչ կան։ Աշխարհի խոշոր լճերից ամենաբարձրը Տիտիկական է, որը գտնվում է օվկիանոսից 3812 մ. բարձրության վրա։ Ավելի հարավ գտնվում է աղի Պոոպո լիճը, իսկ ծայր հյուսիսում՝ Մարակայբոն։
Կատեգորիա:Հարավային Ամերիկայի աշխարհագրություն
Գրինի (համակենտրոնացման ճամբար)
Համակենտրոնացման ճամբարը ստեղծվել է 1941 թվականի հունիսի 12-ին Օսլոյից դեպի հարավ- արևմուտք։ Տեղակայված է եղել կանանց գաղութում, որը կառուցվել է 1940 թվականին։ Առաջին բանտարկյալները եղել 115 անձինք, ովքեր այստեղ էին տեղափոխվել Օնեբյույից։ Իր գոյության ողջ ընթացքում, համակենտրոնացման ճամբարում եղել է ավելի քան 19 247 բանտարկյալ։ Բացի նորվեգացի և օտարերկրյա քաղբանտարկյալներից, այստեղ եղել են նաև քրեական հանցագործներ, որոնք դատապարտված են եղել սպեկուլյացիայի կամ ավազակության համար։
1942 թվականի նոյեմբերի 5-ից մինչև 1944 թվականի սեպտեմբերի 23-ը Գրին քաղաքում գործել է մահապարտների և տաժանակիր աշխատանքների համար նախատեսված առանձին բաժիններ, որոնք կրում էին «օդապարիկ» անվանումը (Fallskjermen)։ Տաժանակիր աշխատանքի դատապարտված քաղբանտարկյալները, որպես կանոն, ուղարկվում էին անմիջապես այդ բաժիններ՝ Երրորդ Ռայխի տարածքից բերվելուց հետո՝ երկու ամիս ժամկետով։ 1944 թվականի սեպտեմբերի 23-ին «Օդապարիկը» հանձնվեց ճամբարի կանանց բաժնին, իսկ արական սեռի բանտարկյալները տեղափոխվեցին «Haft»՝ Գրինի մեկուսարան։
Պատերազմից հետո համակենտրոնացման ճամբարի տարածքը հանձնվեց Նորվեգիայի արդարադատության նախարարությանը և մինչև 1951 թվականը ծառայեց որպես բանտ, որտեղ պահվում էին հայրենիքի դավաճանները։ Ներկայումս այստեղ գործում է Իլա բանտը, որը նախատեսված է 130 անձանց համար ։ 2012 թվականին նորվեգական դատարանը դատապարտեց հայտնի ահաբեկիչ Անդերս Բրեյվիկին 21 տարվա ազատազրկման՝ Ուտեյա կղզում կատարած ահաբեկչության համար ։
Ճամբարի մասնաճյուղեր
Գրինի ճամբարը ունեցել է կենտրոնական նշանակության մի շարք մասնաճյուղեր։ Առաջին այդպիսի մասնաճյուղը ստեղծվել է 1941 թվականի ամռանը։ Դրանց մեծ մասը գործել են Էստլաննում։ Գործել են ճամբարներ նաև Տրյոնդելագում (Ֆանրեմ) և Նուր-Նորգեում (Կվենանգեն և Բարդուֆոսս)։ Վերջին մասնաճյուղը բացվել է Մոմարկենում 1945 թվականի մարտի 13-ին։
Ֆանրեմի ճամբարը (Օրկդալ) ստեղծվել է որպես Գրինի համակենտրոնացման ճամբարի մասնաճյուղ, որը ստեղծվել է 1944 թվականի հոկտեմբերին և գոյություն է ունեցել մինչև պատերազմի ավարտը։ 1945 թվականի հունվարի 23-ին այստեղ պահվել է 230 բանտարկյալ։ Նրանք բնակվել են զինվորական զորանոցներում՝ 6- 20 մարդ մեկ սենյակում։ Նրանց օգտագործում էին Օրկդալի երկաթուղին վերանորոգելու և ռելսերը լայնացնելու նպատակով։ Բանտարկյալների հսկողությունը իրականացնում էին ՍՍ-ի զինվորականները։ Սկզբնական շրջանում Ֆաննրեմի ռեժիմը շատ խիստ է եղել։ Բանտարկյալները պահվել են ամբողջական մեկուսացման մեջ և ստիպել են կատարել ծանր աշխատանք։ Սակայն Ֆանրեմի օրաբաժինը (օրական տրամադրվող սնունդը) այդքան վատը չի եղել, ինչքան Գրինում։ 1944 թվականի դեկտեմբերից սկսած բանտարկյալներին թույլատրվել է սեռական հարաբերություն ունենալ տեղացիների հետ։
Բարդուֆոսի մասնաճյուղը ստեղծվել է 1944 թվականի մարտի սկզբին, երբ այստեղ փոխադրվեցին 400 քաղբանտարկյալներ։ Նրանցից 300-ը բերվել էին Գրինից, մնացածը Ֆալսթադից։ Գրինից հետագայում էլի քաղբանտարկյալներ են տեղափոխվել Բարդուֆոս։ Այդ իսկ պատճառով բանտրակյալների թիվը այստեղ հասել է 800-ի։ Ճամբարը գործել է մինչ պատերազմի ավարտը։ Այդ պահին բանտարկյալների թիվը եղել է 550 մարդ։ Նրանք աշխատել են 12- 13 ժամ՝ խղճուկ օրաբաժնով։ Նրանց աշխատեցնում էին տեղի օդանավակայանում ։
Գրինի հյուսիսային մասնաճյուղը գտնվել է Կվենանգենում և, փաստացի, բաղկացած է եղել երկու ճամբարներից՝ Վեյդալից և Բադդերենից։ Այս ճամբարների ստեղծման ժամանակ՝ 1942 թվականի օգոստոսի սկզբին, այստեղ փոխադրվեցին բանտարկյալներ Գրինից և Ֆալսթադից, որոնք հիմնականում ունեին հրեական ծագումնաբանություն։ Ընդհանուր թիվը կազմել է 400 քաղբանտարկյալ։ Հսկողությունը ճամբարում իրականացրել են ՍՍ-ի ստորաբաժանումները, իսկ աշխատանքի կազմակերպումը իրականացրել է Թոդի կազմակերպությունը։ Բանտարկյալները օգտագործվում էին ճանապարհների երկայնքով հակաձնային պատերի կառուցման համար։ Թրոմսյոյում գտնվող Կարմիր խաչի մասնաճյուղը բանտարկյալներին ապահովել է տաք հագուստով։ Բացի այդ, բանտարկյալներին թույլատրվել է ստանալ ծանրոցներ իրենց հարազատներից։ 1942 թվականի նոյեմբերի 11-ին բոլոր բանտարկյալները ուղարկվել են իրենց նախկին ճամբարներ։
Արտաքին հղումներ
Կատեգորիա:Երրորդ ռայխի համակենտրոնացման ճամբարներ Կատեգորիա:Հոլոքոստը Նորվեգիայում Կատեգորիա:Նացիստական Գերմանիայի համակենտրոնացման ճամբարներ
ԱՄՆ-ի տոներ
ԱՄՆ տոները, պաշտոնական սահմանված ամերիկյան տոները, հիշատակային օրերը։
Սոյգա (Վիչերգայի վտակ)
Սոյգա  (Сойга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին՝105 կմ հեռավորության վրա։ Գետի երկարությունը 26 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ռուֆիակ (Կանտալի գավառ)
Ռուֆիակ (Rouffiac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 222 մարդ, բնակչության խտությունը` 9.60 մարդ/կմ²։ Բնակավայրը զբաղեցնում է 23.12 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 115 կմ հարավ-արևմուտք, Օրիյակ քաղաքից` 27 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 125 աշխատունակ (15-64 տարեկան) բնակիչ, որոնցից ակտիվ էին 88-ը, իսկ ոչ ակտիվները` 37։ Ակտիվության ցուցանիշը կազմում է 70,4 %։ 88 աշխատունակ մարդկանցից աշխատել է 81 անձ (43 տղամարդ և 38 կին)։ Գործազուրկ են եղել 7 անձ (3 տղամարդ և 4 կին)։ 37 անաշխատունակներից 7-ը եղել են աշակերտներ կամ ուսանողներ, 18-ը` թոշակառուներ, իսկ 12-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սան Մարտի դե Լիեմենա
Սան Մարտի դե Լիեմենա  (Sant Martí de Llémena, Sant Marti de Llemena), քաղաք և մունիցիպալիտետ Իսպանիայում, մտնում է Խիրոնա պրովինցիայի մեջ, որը հանդիսանում է Կատալոնիա ինքնավար մարզի մի մաս։ Մունիցիպալիտետը գտնվում է Ժիռոնես համայնքում։ Բնակչությունը կազմում է 566 մարդ (2010 թվականի տվյալներով) ։ Զբաղեցնում է 43,68 քառ. կմ տարածք։
Հղումներ
Կատեգորիա:Իսպանիայի բնակավայրեր
2010 թվականի № 1 պարային հիթերի ցանկ (ԱՄՆ)
2010 թվականի № 1 պարային հիթերի ցանկը ընդգրկում է BIllboard-ի պարային սինգլները, որոնք Hot Dance Club Songs հիթ շարքում առաջին հորիզոնականն են զբաղեցրել։
Ծանոթագրություններ
Կատեգորիա:Հիթ-շքերթներ
(184) Դեյոպեա
(184) Դեյոպեա (Dejopeja), աստերոիդ աստերոիդների հիմնական գոտում։ Հայտնաբերվել է 1878 թվականի փետրվարի 28-ին Յոհան Պալիսայի կողմից Պուլայում ։
Միջին հեռավորությունը Արեգակից կազմում է 3,191391 ա. մ., առավելագույնը մոտենում է 2,9658 ա. մ. հեռավորության վրա և հեռանում 3,417 ա. մ., իսկ Երկրի ուղեծրին Դեյոպեա աստերոիդը նվազագույնը մոտենում է 1,9708 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2082,42 երկրային օրվա ընթացքում, իր ուղեծրով շարժվելով միջինում 0,172876 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,14° անկյուն։
Արտաքին հղումներ
Կատեգորիա:1878 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պրեմիեր Լիգա (Անգլիա)
Անգլիայի Պրեմիեր Լիգա (Premier League), պրոֆեսիոնալ ֆուտբոլի բարձրագույն առաջնությունն անգլիական ակումբների համար, որին կարող են մասնակցել նաև Ուելսի ակումբները։ Առաջնության մասնակից ակումբների թիվը 20 է։ Պրեմիեր Լիգայի մրցաշրջանը սկսվում է օգոստոսին և ավարտվում մայիսին։ Յուրաքանչյուր ակումբ անցկացնում է 38 խաղ։ Պրեմիեր Լիգայի պաշտոնական հովանավորը Barclays բանկն էր, որի պատճառով առաջնության պաշտոնական անվանում էր Barclays Պրեմիեր Լիգա (Barclays Premier League) մինչև 2016թ,ներկայում Պրիմիեր Լիգան հովանավոր չունի։ Անգլիայի տարածքից դուրս առաջնությունը հաճախ անվանում են «անգլիական Պրեմիեր Լիգա» (English Premier League)։
Առաջնությունը ստեղծվել է 1922 թվականի փետրվարի 20-ին՝ «Պրեմիեր Լիգա ֆուտբոլային ասոցիացիա» անվանմամբ, երբ առաջին դիվիզիոնի ակումբները որոշեցին դուրս գալ Անգլիայի ֆուտբոլային լիգայից, որը հիմնադրվել էր 1888 թվականին։ Նպատակներից առաջնայինը հեռուստատեսային հեռարձակման իրավունքի վաճառքից ավելի շատ եկամուտներ ստանալն էր։ Այդ պահից Պրեմիեր Լիգան դարձավ աշխարհի ամենից մեծ ժողովրդականություն վայելող սպորտային առաջնությունը ։ Այն նաև համարվում է աշխարհի ամենից շահութաբեր ֆուտբոլային լիգան։ 2007-08 մրցաշրջանում ակումբների ընդհանուր շահույթը կազմեց 2,36 մլրդ ֆունտ ։ Այս պահի դրությամբ, եթե դատենք ՈՒԵՖԱ-ի վարկանիշային աղյուսակում երկրները ներկայացնող ակումբների գործակիցներով, ապա Պրեմիեր Լիգան համարվում է Եվրոպայի երկրորդ ուժեղագույն առաջնությունը՝ զիջելով միայն իսպանական Լա Լիգային ։
Պրեմիեր Լիգայում հանդես են եկել 45 տարբեր ակումբներ, սակայն նրանցից միայն 5-ն են հաղթել առաջնությունը, որից «Մանչեսթեր Յունայթեդը» 13 անգամ, «Չելսին»՝ 5, «Արսենալը»՝ 3, «Մանչեսթեր Սիթին»՝ 5, «Բլեքբեռն Ռովերսը»՝ 1, «Լեսթեր Սիթին»՝ 1, «Լիվերպուլ»՝ 1։
Ստեղծման նախադրյալներ
Չնայած 1970-ականներին եվրոգավաթներում անգլիական ակումբների նշանակալի հաջողություններին, 1980-ականների վերջին անգլիական ֆուտբոլում նկատելի անկում եղավ։ Մարզադաշտերը գտնվում էին վատ վիճակում, ամենօրյա երևույթ էր դարձել ֆուտբոլային խուլիգանությունը, իսկ 1985 թվականին Էյզելի աղետից հետո անգլիական բոլոր ակումբները որակազրկվեցին եվրոգավաթների մասնակցությունից ։ Անգլիայի առաջին դիվիզիոնը, որը երկրի բարձրագույն առաջնությունն էր 1888 թվականից, մարզադաշտերի հաճախելիությամբ և ստացվող շահույթով զգալի հետ էր իտալական Ա Սերիայից և իսպանական Լա Լիգայից, ինչի արդյունքում անգլիացի առաջատար ֆուտբոլիստները տեղափոխվում էին այլ առաջնություններ ։ Սակայն 1990-ականների սկզբին իրավիճակը սկսեց դրական տեղաշարժ ունենալ։ Անգլիայի հավաքականը հաջող հանդես եկավ աշխարհի 1990 թվականի առաջնությանը՝ հասնելով կիսաեզրափակիչ։ ՈՒԵՖԱ-ն 1990 թվականին հանեց եվրոգավաթներին մասնակցելու անգլիական ակումբների արգելքը։ 1989 թվականի ապրիլի 15-ի Հիլզբորոյի աղետից հետո հրապարակվեց Թեյլորի զեկույցը, որը նախատեսում էր անվտանգությանն ուղղված մի շարք միջոցառումներ, հատկապես մարզադաշտերի վերանորոգում ։
Պրեմիեր Լիգայի չեմպիոններ
Հեռուստատեսային հեռարձակման իրավունքի վաճառքից ստացվող գումարն ավելի նշանակալի էր դառնում։ Եթե 1986 թվականին ֆուտբոլային լիգան հեռարձակման իրավունքի երկու տարով վաճառքից ստացել էր 6,3 մլն ֆունտ, ապա 1988 թվականին չորսամյա պայմանագրի արժեքը կազմեց 44 մլն ֆունտ ։
Ստեղծումը (1991)
Պրեմիեր Լիգայի հիմնադիր 22 ակումբները. «Արսենալ», «Աստոն Վիլլա», «Բլեքբեռն Ռովերս», «Չելսի», «Քովենթրի Սիթի», «Կրիստալ Պալաս», «Էվերթոն», «Իպսվիչ Թաուն», «Լիդս Յունայթեդ», «Լիվերպուլ», «Մանչեսթեր Սիթի», «Մանչեսթեր Յունայթեդ», «Միդլսբրո», «Նորվիչ Սիթի», «Նոթինգհեմ Ֆորեստ», «Օլդհեմ Աթլետիկ», «Քուինս Պարկ Ռեյնջերս», «Շեֆիլդ Յունայթեդ», «Շեֆիլդ Ուենսդեյ», «Սաութհեմփթոն», «Տոտտենհեմ Հոտսպուր», «Ուիմբլդոն ՖԱ»։
Ստեղծումից հետո (1992-ից)
Պրեմիեր Լիգայի առաջին մրցաշրջանին (1992/93) մասնկացում էր 22 ակումբ։ Առաջնության պատմության առաջին գոլը խփել է «Շեֆիլդ Յունայթեդի» ֆուտբոլիստ Բրայան Դինը՝ «Մանչեսթեր Յունայթեդի» դարպասը։ 1995 թվականին ՖԻՖԱ-ի պահանջով ակումբների թիվը 22-ից հասավ 20-ի (այդ մրցաշրջանում Պրեմիեր Լիգայից դուրս մնացին 4 ակումբ և եկան 2-ը)։ 2006 թվականի հունիսի 8-ին ՖԻՖԱ-ն եվրոպական բոլոր խոշորագույն առաջնություններին, այդ թվում Ա Սերիային և Լա Լիգայինն, պահանջեց 2007/08 մրցաշրջանի մեկնարկից առաջ առաջնությունների մասնակիցների թիվը կրճատել 18-ի։ Պրեմիեր Լիգան այս հարցում մերժեց ՖԻՖԱ-ին ։ 2007 թվականին առաջնության պաշտոնական անվանումը փոխարինվեց Պրեմիեր Լիգայի (Premier League) ։
Կորպորատիվ կառուցվածք
Պրեմիեր Լիգան գործում է որպես կորպորացիա, որի սեփականատերերը մասնակից 20 ակումբներն են։ Յուրաքանչյուր ակումբ բաժնետեր է մեկ ձայնի իրավունքով։ Պրեմիեր Լիգան ղեկավարելու համար ակումբներն ընտրում են նախագահ, գործադիր տնօրեն և տնօրենների խորհուրդ ։ Անգլիայի ֆուտբոլի ասոցիացիան ուղղակի միջամտություն չի ունենում Պրեմիեր Լիգայի ներքին գործերին, սակայն, որպես հատուկ բաժնետեր, ունի վետոյի իրավունք ։
Պրեմիեր Լիգան իր ներկայացուցիչներին է ուղարկում ՈւԵՖԱ-ի եվրոպական ակումբների ֆորումին։ Ակումբների ներկայացուցիչները և նրանց կոնկրետ թիվը որոշվում է ՈՒԵՖԱ-ի վարկանիշային աղյուսակի համաձայն։ Եվրոպական ակումբների ֆորումն ընտրում է ՈՒԵՖԱ-ի ակումբային առաջնությունների կոմիտեի երեք անդամ, որոնք զբաղվում են այնպիսի առաջնությունների գործառույթային հարցերով, ինչպիսիք են Չեմպիոնների Լիգան և Եվրոպա Լիգան ։
Առաջնության ձևաչափ
Այս պահին Պրեմիեր Լիգային մասնակցում է 20 ակումբ։ Մրցաշրջանի արդյունքում, որը սկսվում է օգոստոսին և վերջանում մայիսին, յուրաքանչյուր ակումբ երկու անգամ հանդիպում է մյուս մրցակիցների հետ՝ մեկ անգամ սեփական հարկի տակ, մեկ անգամ՝ մրցակցի։ Այս պարագայում, յուրաքանչյուր ակումբ անցկացնում է 38 խաղ։ Հաղթանակի համար թիմը վաստակում է 3 միավոր, ոչ ոքիի համար՝ 1 միավոր։ Պարտության դեպքում թիմը միավոր չի վաստակում։ Մրցաշրջանի ավարտին ամենից շատ միավոր հավաքած ակումբը ճանաչվում է առաջնության չեմպիոն։ Միավորների հավասար քանակի դեպքում հաշվի է առնվում խփած և բաց թողած գոլերի տարբերությունը, որի հավասար ցուցանիշներ լինելու դեպքում էլ՝ խփած գոլերի քանակը։ Եթե դրանից հետո էլ չի որոշվում հաղթողը, ապա ակումբներն զբաղեցնում են միևնույն հորիզոնականը։ Եթե այդ միջոցով պահանջվում է որոշել հաղթողին, կամ ակումբը, որը պետք է լքի առաջնությունը կամ մասնակցի այլ առաջնության, ապա չեզոք դաշտում փլեյ-օֆֆ ձևաչափի լրացուցիչ խաղ է նշանակվում այդ ակումբների միջև ։ Առաջնության ավարտին ամենից քիչ միավոր հավաքած երեք ակումբները տեղափոխվեում են Չեմպիոնշիպ, իսկ այնտեղից երեքը միանում են Պրեմիեր Լիգային ։
Որակավորումը եվրոգավաթներին
Մրցաշրջանի արդյունքում առաջին չորս ակումբները Չեմպիոնների Լիգայի մասնակցության իրավունք են ստանում։ Չեմպիոնը, փոխչեմպիոնը և երրորդ տեղի ակումբը մասնակցում են միանգամից խմբային փուլին, իսկ չորրորդ հորիզոնականի ակումբը մասնակցում է որակավորման երրորդ փուլից ։
5-րդ հորիզոնականում մրցաշրջանն ավարտած ակումբը մասնակցում է Եվրոպա Լիգայի խմբային փուլին։ Եվրոպա Լիգային կարող են մասնակցել նաև 6-րդ և 7-րդ հորիզոնականները զբաղեցնող ակումբները, եթե Անգլիայի գավաթի հաղթողը և Լիգայի գավաթի հաղթողը Չեմպիոնների Լիգայի ուղեգիր ունեն ։ Չեմպիոնների Լիգայի 2005-06 մրցաշրջանում «Լիվերպուլը» հաղթեց առաջնությունը, սակայն Պրեմիեր Լիգայի մրցաշրջանն ավարտեց 5-րդ հորիզոնականում։ ՈՒԵՖԱ-ն «Լիվերպուլին» լրացուցիչ ուղեգիր տվեց, որի արդյունքում Չեմպիոնների Լիգայում անգլիական թիմերի թիվն հասավ 5-ի ։ Դրանից հետո ՈՒԵՖԱ-ն փոխեց կանոնակարգը, համաձայն որի Չեմպիոնների Լիգայի հաղթողն, անկախ իր երկրի ազգային առաջնությունում զբաղեցրած դիրքից, ավտոմատ որակավորվում է առաջնության հաջորդ մրցաշրջանի խմբային փուլում։ Սակայն չորս ակումբների մասնակցության իրավունք ունեցող Անգլիան այդ դեպքում չորրորդ տեղը զբաղեցրած ակումբին զրկում է ուղեգրից։
2011-12 մրցաշրջանում «Չելսին» հաղթեց Չեմպիոնների Լիգան, սակայն Պրեմիեր Լիգայում զբաղեցրեց 6-րդ հորիզոնականը, որի պատճառով 4-րդ հորիզոնականում մրցաշրջանն ավարտած «Տոտտենհեմ Հոտսպուրը» զրկվեց Չեմպիոնների Լիգայի ուղեգրից։
Հովանավորներ
1993 թվականից մինչ այսօր Պրեմիեր Լիգան ունի պաշտոնական հովանավոր։ Հովանովորը որոշում է առաջնության պաշտոնական անվանումը։ Ստորև ներկայացված է հովանավորները և առաջնության անվանումը.
Պրեմիեր Լիգայի և Չեմպիոնշիպի միջև անդունի առաջացում
Պրեմիեր Լիգային քննադատողների մի մասի մեղադրանքը կապված է Պրեմիեր Լիգայի և Չեմպիոնշիպի միջև խորացող անդունդով։ Ֆուտբոլային լիգայից առանձնանալուց հետո Պրեմիեր Լիգայի շատ ակումբներ էական առաջ անցան ցածր դիվիզիոնի ակումբներից։ Պրեմիեր Լիգայի ակումբնները խաղերի հեռուստահեռարձակման իրավունքից ավելի շատ գումար են ստանում, քան ցածր դիվիզիոնի ակումբները ։ Բացառությամբ 2001-02 և 2011-12 մրցաշրջանների, Պրեմիեր Լիգայի նորեկներից առնվազն մեկը մրցաշրջանի արդյունքում դուրս է մնացել Պրեմիեր Լիգայից։ 1997-98 մրցաշրջանի արդյունքում բոլոր երեք նորեկները լքեցին առաջնությունը։ Պրեմիեր Լիգան հեռուստատեսահեռարձակման իրավունքների վաճառքից ստացված գումարից բաժին է հանում նաև այն ակումբներին, որոնք մրցաշրջանի արդյունքում դուրս են մնում առաջնությունից։ Սկսած Պրեմիեր Լիգայի 2006-07 մրցաշրջանից, այդ գումարը կազմում է մոտ £6,5 մլն ֆունտ, որը վճարվում է Պրեմիեր Լիգայից դուրս մնալուց երկու մրցաշրջանի ընթացքում, չնայած, որ 2007-08 մրցաշրջանում այդ գումրը հասավ մինչև £11,2 մլն ֆունտի ։
«Մեծ քառյակի» գերակայությունը (2003—2009)
Առաջնությունը քննադատության է ենթարկվել նաև «մեծ քառյակի» (Big Four) ակումբների համար ։ Բացառությամբ 1994-95 մրցաշրջանին «Բլեքբեռն Ռովերսի» և 2011-12, 2013-14 մրցաշրջաններում «Մանչեսթեր Սիթիի» հաղթանակներին, առաջնությունում չեմպիոն են դարձել միայն երեք ակումբներ՝ «Մանչեսթեր Յունայթեդ», «Չելսի» և «Արսենալ»։ Բացի այդ, մինչ սըր Ալեքս Ֆերգյուսոնի հեռանալը «Մանչեսթեր Յունայթեդը» մրցաշրջանը երբեք չի ավարտել երրորդ հորիզոնականից ցածր։ «Արսենալը», բացառությամբ երկու մրցաշրջանի, երբեք չի եղել 5-րդ հորիզոնականից ցածր, իսկ «Լիվերպուլը» 1999-2009 թվականներին մշտապես եղել է լավագույն հնգյակում։ Այս չորս ակումբները մեծ հաջողությունների հասան 1990-ականներին և 2000-ականներին և կոչվեցին «մեծ քառյակ»։ Սրանով պայմանավորված եվրոգավաթներին մշտապես մասնակցում էին այս ակումբները, հետևաբար, մյուս ակումբների համեմատ ավելի շատ գումար էին վաստակում և մեծացնում նրանց նկատմամբ ունեցած տարբերությունը ։ 2008 թվականին «Նյուքասլ Յունայթեդի» գլխավոր մարզիչ Քևին Կիգանը հայտնեց, որ «մեծ քառյակը» վտանգ է ներկայացնում ամբողջ Պրեմիեր Լիգայի համար ։ Ի պատասխան Կիգանի հայտարարությանը, Պրեմիեր Լիգայի գործադիր տնօրեն Ռիչարդ Սկադեմորը հայտնեց, որ մրցակցություն կա առաջնության ոչ միայն վերին հատվածում, այլ նաև միջին և ստորին, ինչն էլ առաջնությունն ավելի հետաքրքիր է դարձնում ։
Վերջին տարիներին «մեծ քառյակին» լուրջ մրցակցություն են ցույց տալիս «Տոտտենհեմ Հոտսպուրը», «Մանչեսթեր Սիթին», «Էվերթոնը» և «Սաութհեմփթոնը»։
Ազդեցություն համաշխարհային ֆուտբոլի վրա
Նիգերիայի ֆուտբոլի ֆեդերացիայի ներկայացուցիչը հանդես եկավ հայտարարությամբ, որ Պրեմիեր Լիգայի ժողովրդականության ավելացումը և ամբողջ աշխարհում այս առաջնության հեռուստահեռարձակման մակարդակը բացասաբար է ազդում այլ երկրների ներքին առաջնությունների վրա, և օրինակ է բերում Նիգերիան։ Պրեմիեր Լիգայի խաղերի ժամանակ նվազում է Նիգերիայի ազգային առաջնության խաղերի հաճախելիության մակարդակը, իսկ երիտասարդ և տաղանդավոր նիգերիացի ֆուտբոլիստները բարձր աշխատավարձի հետևից գնում են Անգլիա, որի արդյունքում տուժում է Նիգերիայի ներքին առաջնությունը։ Նիգերիացին իր վարկածը հիմնավորում է այն փաստով, որ Չեմպիոնների Լիգայի 2008 թվականի եզրափակչին «Մանչեսթեր Յունայթեդի» և «Չելսիի» երկրպագուների բախման արդյունքում զոհվեցին յոթ նիգերիացի ։
Պրեմիեր Լիգայի չեմպիոնական գավաթ
Պրեմիեր Լիգայի գավաթը պատրաստել է Royal Jewellers (Garrard & Co) ընկերությունը։ Այն կշռում է 25 կգ, իսկ բարձրությունը 76 սմ է, լայնությունը՝ 43 սմ։ Գավաթը պատրաստված է 925 նմուշի արծաթից, ոսկեզօծ է, իսկ հիմքը մալախիտից է։ Մալախիտի կանաչ գույնը խորհրդանշում է դաշտի կանաչ խոտածածկը ։ Գավաթի դիզայնը հիմնված է «երեք առյուծների» վրա, որն էլ ասոցացվում է անգլիական ֆուտբոլի հետ։ Երկու առյուծները գտնվում են գավաթի բռնակների վրա, իսկ երրորդը դառնում է չեմպիոնական թիմի ավագը, ով պարգևատրման արարողության ժամանակ գավաթը պահում է գլախվերևում ։ Գավաթի վրայի գրությունը փոխվել է մի քանի անգամ՝ բնօրինակ The F.A. Premier League-ից մինչև The Barclays Premiership, իսկ հետո՝ Premier League։ 2008/09 մրցաշրջանից սկսած գավաթի վրա գրված է Barclays Premier League։
Մասնակից ակումբներ
Պրեմիեր Լիգայի ստեղծումից հետո նրան մասնակցել են 47 ակումբ։ Հիմնադիր 22 ակումբներից միայն յոթն են մասնակցել բոլոր մրցաշրջաններին։ Դրանք են «Արսենալը», «Աստոն Վիլլան», «Լիվերպուլը», «Մանչեսթեր Յունայթեդը», «Տոտտենհեմ Հոտսպուրը», «Չելսին» և «Էվերթոնը» ։
Պրեմիեր Լիգայի 2015/16 մրցաշրջանի մասնակից ակումբներ
Հետևյալ 20 ակումբները կմասնակցեն 2015/16 մրցաշրջանին։ a = Պրեմիեր Լիգայի հիմնադիր ակումբ
b = Երբեք դուրս չի մնացել Պրեմիեր Լիգայից
Ֆուտբոլիստներ
Մինչև 2010 թվականը Պրեմիեր Լիգայի ակումբները կարող էին պայմանագիր ստորագրել աշխարհի գործնականում բոլոր երկրների ֆուտբոլիստների հետ։ Սահմանափակում կար միայն կապված Եվրոպական Միության հետ։ Ակումբներում կարող էին հանդես գալ ԵՄ անձնագիր ունեցող քաղաքացիները կամ ԵՄ անձնագիր չունեցող «լավագույն» ֆուտբոլիստները, ովքեր Մեծ Բրիտանիայում աշխատելու թույլտվություն են ստացել։ 2010 թվականին Պրեմիեր Լիգան սահմանափակեց ակումբի ֆուտբոլիստների քանակը՝ 25 ֆուտբոլիստ։ Մինչ 21 տարեկան ֆուտբոլիստներն այդ սահմանափակման մեջ չեն մտնում։ Նույն թվականին ընդունվեց նաև «home-grown players»-ի օրենքը, որը Պրեմիեր Լիգայում երիտասարդ ֆուտբոլիստների զարգացման նպատակ ունի։ Այդ օրենքի համաձայն, ակումբում պետք է լինի նվազագույնը 8 այդպիսի ֆուտբոլիստ, ովքեր մինչև 21 տարեկանը վերջին 3 տարվա ընթացքում հանդիսացել են Անգլիայի կամ Ուելսի ակումբների ֆուտբոլիստներ ։
Պրեմիեր Լիգայի առաջին մրցաշրջանի առաջին տուրում դաշտ դուրս եկած բոլոր ֆուտբոլիստներից միայն 11 էին «արտասահմանցիներ» ։ 1999 թվականի դեկտեմբերի 26-ին «Չելսին» դարձավ Պրեմիեր Լիգայի առաջին ակումբը, որը մեկնարկային կազմ դուրս բերեց 11 արտասահմանցի ֆուտբոլիստ, իսկ 2005 թվականի փետրվարի 14-ին «Արսենալի» հիմնական կազմի 11 մեկնարկային և 5 պահեստային ֆուտբոլիստներն արտասահմանցիներ էին ։ Անգլիական Պրեմիեր Լիգան երբեք չի հաղթել անգլիացի մարզիչ։ Այն հաղթել են երկու շոտլանդացի՝ սէր Ալեքս Ֆերգյուսոնը և Քենի Դալգլիշը, երկու իտալացի՝ Կառլո Անչելոտի և Ռոբերտո Մանչինի, մեկ ֆրանսիացի՝ Արսեն Վենգեր, մեկ պորտուգալացի՝ Ժոզե Մոուրինյո և մեկ չիլիացի՝ Մանուել Պելեգրինի։
Ֆուտբոլի աշխարհի 2002 թվականի առաջնության մասնակցեցին անգլիական ակումբների 101 ֆուտբոլիստ։
Ռայան Գիգզը ռեկորդակիր է Պրեմիեր Լիգայում անցկացրած խաղերի քանակով ։
Լավագույն ռմբարկուներ
Բացի ակումբների միջև մրցակցությունից, պայքար գոյություն ունի նաև ֆուտբոլիստների միջև անհատական մրցանակների համար։ Դրա համար գոյություն ունի «ամսվա գոլ» կամ «մրցաշրջանի գոլ» պարգևներ, ինչպես նաև լավագույն ռմբարկուի կոչումը։ Պրեմիեր Լիգայի լավագույն ռմբարկուն Ալան Շիրերն է՝ խփած 260 գոլով ։
Արտաքին հղումներ
Կատեգորիա:Անգլիայի Պրեմիեր Լիգա Կատեգորիա:Եվրոպայի ֆուտբոլի բարձրագույն լիգաներ
Գերտրուդա Ջեքիլ
Գերտրուդա Ջեքիլ (Gertrude Jekyll, ), անգլիացի այգեգործ, լանշաֆտային դիզայներ, գրող և նկարիչ։ Ստեղծել է մոտ 400 այգի Մեծ Բրիտանիայում, Եվրոպայի և ԱՄՆ-ի երկրներում, գրել է նաև մոտ 1000 հոդված և այգեգործության 14 գիրք ։
Կենսագրություն
Գերտրուդա Ջեքիլը ծնվել է 1843 թվականին Լոնդոնում։ Նա Էդվարդ Ջոզեֆ Ջեքիլի՝ Գրենադերի գվարդիայի պաշտոնաթող կապիտանի և նրա կնոջ՝ բանկի կառավարիչ Չարլզ Համերսլիի աղջկա՝ Ջուլիի յոթ երեխաներից հինգերորդն է։ Ստացել է տնային կրթություն, այդ թվում նաև Ֆրանսիայից և Գերմանիայից դաստիարակչուհիների ղեկավարության ներքո։ Ջեքիլների տանը լինում էին այդ ժամանակների շատ հայտնի մարդիկ՝ Մայքլ Ֆարադեյ, Չարլզ Նյուտոն, Ֆելիքս Մենդելսոն, Օստին Հենրի Լայարդ և ուրիշներ։ Դեռևս մանուկ հասակում Գերտրուդան ուներ իր այգին, որի մասին հոգ էր տանում քրոջ՝ Կարոլինայի հետ։
1861 թվականին Գերտրուդա Ջեքիլը ընդունվել է Քենինգստոնի արվեստի ազգային դպրոց, որտեղ ուրիշ բաներին զուգահեռ ուսումնասիրել է նաև անատոմիա, կենսաբանական նկարազարդում և զարդարանք։ 1865 թվականից նրա նկարները, որոնք գովաբանում էր Ջոն Ռասկինը ցուցադրվել են Գեղարվեստի թագավորական ակադեմիայում և Կին-նկարիչների միության ցուցահանդեսներում։ 1869 թվականին Ջեքիլը ծանոթացել է Ուիլյամ Մորիսի հետ և, չնայած չի միացել Արվեստներ և արհեստներ շարժմանը, խորամուխ է եղել տարբեր տեսակի արվեստների ընդհանրության գաղափարի մեջ։
Հետզհետե Գերտրուդը սկսել է նկարների, ասեղնագործության, ինտերիերի ձևավորման պատվերներ ստանալ, այդ թվում՝ բավականին ծավալուն և բարդ աշխատանքներ։ Բայց նրա գլխավոր հետաքրքրությունը մնացել են Միջերկրածովյան երկրների ճարտարապետությունը, պարտեզները, բույսերը, որտեղ նա առաջին անգամ եղել է 1863-1864 թվականներին՝ այցելելով Թուրքիա, Հունաստան, Հռոդոս։ Ճանապարհորդության ընթացքում նա հավաքել է տեղի բույսերը և ուղարկել Անգլիա, որտեղ ուսումնասիրել է դրանց՝ որպես պարտեզային բույսերի կլիմայավարժեցման հնարավորությունը։ Նրա քույրը՝ Կարոլինան և եղբայրները՝ Վոլտերը և Հերբերտը ևս զբաղվում էին այգեգործությամբ։
1863 թվականից Գերտրուդան հավաքել է Մեծ Բրիտանիայի և Եվրոպայի վայրի բույսերի հավաքածուներ, նաև զբաղվել է պարտեզային բույսերի բուծմամբ և սելեկցիայով։ Նրա ստեղծած սորտերից շատերը ցուցադրվել են Այգեգործական թագավորական միության ցուցահանդեսներում և արժանացել են մեդալների։ Ընդհանուր առմամբ նա ստացել է միամյա, երկամյա, բազմամյա պարտիզային բույսերի 30 սորտ։ Սակայն դրանցից բոլորը չէ, որ մինչ հիմա գոյություն ունեն, չնայած Ջեքիլը ձգտում էր ապահովել իր ստեղծած սորտերի պահպանումը՝ ուղարկելով նմուշներ տարբեր բուսաբանական այգիներ, այդ թվում՝ Քյուի թագավորական բուսաբանական այգիներ։ 1897 թվականին նա Էլեն Ուիլմոթի հետ դարձել է առաջին կինը, որը ստացել է Վիկտորիա թագուհու պատվավոր մեդալ (Victoria Medal of Honour), որը շնորհվում էր թագավորական այգեգործական ընկերության կողմից։